കൊവിഡ് നിയന്ത്രണം സെപ്തം. 30വരെ നീട്ടി ന്യൂഡല്ഹി: കേരളം അടക്കം ചില സംസ്ഥാനങ്ങളില് കൊവിഡ് രോഗവ്യാപനം കൂടുതലായ സാഹചര്യത്തില് നിലവിലെ നിയന്ത്രണങ്ങള് സെപ്തംബര് 30വരെ നീട്ടാന് കേന്ദ്രസര്ക്കാര് തീരുമാനിച്ചു. വെള്ളിയാഴ്ചത്തെ പ്രതിദിന കേസില് എഴുപതു ശതമാനവും കേരളത്തിലായിരുന്നു. രോഗികള് കൂടുതലുള്ള സ്ഥലങ്ങളില് കണ്ടെയ്ന്മെന്റ് നടപടികള് കര്ശനമായി നടപ്പാക്കണമെന്ന് ആഭ്യന്തര സെക്രട്ടറി അജയ് ഭല്ല സംസ്ഥാനങ്ങള്ക്ക് അയച്ച കത്തില് വ്യക്തമാക്കി. കൊവിഡ് വ്യാപനം നേരത്തെ കണ്ടെത്തി പ്രാദേശികമായി പ്രതിരോധ നടപടികള് സ്വീകരിക്കണം. കണ്ടെയ്ന്മെന്റ് നടപടികള് സംസ്ഥാന, ജില്ലാ ഭരണകൂടങ്ങള് ഉറപ്പാക്കണം. ഉത്സവ വേളകളില് ആള്ക്കൂട്ടം ഒഴിവാക്കാന് പ്രാദേശിക നിയന്ത്രണങ്ങള് നടപ്പാക്കണം. വാക്സിനേഷന് വേഗത്തിലാക്കാനും കത്തില് നിര്ദേശിച്ചു. വൈറസ് വ്യാപനം ഒട്ടുമില്ലാത്ത സ്ഥലങ്ങളില് തുടര്ച്ചയായ പരിശോധനകള് നടത്തി സുരക്ഷിതമാക്കണം. പ്രതിരോധ നടപടികളില് വീഴ്ച വന്നാല് ബന്ധപ്പെട്ട ഉദ്യോഗസ്ഥര് ഉത്തരവാദികളായിരിക്കുമെന്ന് കത്തില് ഓര്മ്മപ്പെടുത്തുന്നുണ്ട്. രോഗികള് കൂടുന്ന കേരളത്തില് ഐ.സി.എം.ആര് മാര്ഗനിര്ദ്ദേശങ്ങള് കര്ശനമായി പാലിക്കണമെന്ന് കേന്ദ്ര ആരോഗ്യ സെക്രട്ടറി രാജേഷ് ഭൂഷണ് ചീഫ് സെക്രട്ടറി വി.പി.ജോയിക്ക് അയച്ച കത്തില് നിര്ദ്ദേശിച്ചിരുന്നു. പ്രതിദിന രോഗികള് 70 കേരളത്തില് വെള്ളിയാഴ്ചത്തെ കണക്ക് ഇന്ത്യ: 46,759 കേരളം:32,80170 മഹാരാഷ്ട്ര: 4,654 രണ്ടാം സ്ഥാനം പ്രതിദിന മരണം ഇന്ത്യ: 509 കേരളം: 179 മഹാരാഷ്ട്ര:170 ടി.പി.ആര് ഇന്ത്യ: 2.19 കേരളം: 19.22 മഹാരാഷ്ട്ര: 2.2 ടി.പി.ആര് പൂജ്യം ബീഹാര് മദ്ധ്യപ്രദേശ് ജാര്ഖണ്ഡ്